32003D0896
L 333/94
JURNALUL OFÍCIAL AL UNIUNII EUROPENE
DECIZIA COMISIEI
din 19 decembrie 2003
de autorizare a statelor membre în vederea acordării unei prelungiri a duratei autorizațiilor provizorii pentru noile substanțe active tiacloprid, tiametoxam, quinoxifen, flazasulforon, virusul poliedrozei nucleare Spodoptera exigua, spinosad, Giocladium catenulatum, Pseudomonas chlororaphis și inoxacarb
[notificată cu numărul C(2003) 4851]
(Text cu relevanță pentru SEE)
(2003/896/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 91/414/CEE a Consiliului din 15 iulie 1991 privind introducerea pe piață a produselor fitosanitare (1), astfel cum a fost modificată ultima dată prin Directiva 2003/84/CE a Comisiei (2), în special articolul 8 alineatul (1) al patrulea paragraf,
întrucât:
(1)
În conformitate cu articolul 6 alineatul (2) din Directiva 91/414/CEE, Regatul Unit a primit în septembrie 1998 din partea Bayer AG (în prezent Bayer CropScience) o cerere de includere a substanței active tiacloprid în anexa I la Directiva 91/414/CEE. Decizia 2000/181/CE a Comisiei (3) a confirmat că dosarul este complet și că întrunește, în principiu, cerințele de date și informații stabilite de anexele II și III ale Directivei.
(2)
Autoritățile spaniole au primit în martie 1999 o cerere similară din partea Novartis Crop Protection AG (în prezent Bayer CropScience) privind substanța activă tiametoxam. Dosarul a fost declarat complet prin Decizia 2000/181/CE a Comisiei.
(3)
Autoritățile din Regatul Unit au primit o cerere similară, în august 1995, din partea Dow Elanco Europe (în prezent Dow AgroSciences) privind substanța activă quinoxifen. Dosarul a fost declarat complet prin Decizia 96/457/CE a Comisiei (4).
(4)
Autoritățile spaniole au primit în decembrie 1996 o cerere similară din partea ISK Biosciences Europe SA privind substanța activă flazasulforon. Dosarul a fost declarat complet prin Decizia 97/865/CE a Comisiei (5).
(5)
Autoritățile din Țările de Jos au primit în iulie 1996 o cerere similară din partea Biosys privind virusul poliedrozei nucleare Spodoptera exigua. Dosarul a fost declarat complet prin Decizia 97/865/CE.
(6)
Autoritățile din Țările de Jos au primit în iulie 1999 o cerere similară din partea Dow AgroSciences privind substanța activă spinosad. Dosarul a fost declarat complet prin Decizia 2000/210/CE a Comisiei (6).
(7)
Autoritățile finlandeze au primit în mai 1998 o cerere similară din partea Kemira Agro Oy privind substanța activă Gliocladium catenulatum. Dosarul a fost declarat complet prin Decizia 1999/392/CE a Comisiei (7).
(8)
Autoritățile suedeze au primit în decembrie 1994 o cerere similară din partea Bio Agri AB privind substanța activă Pseudomonas chlororaphis. Dosarul a fost declarat complet prin Decizia 97/248/CE a Comisiei (8).
(9)
Autoritățile din Țările de Jos au primit în octombrie 1997 o cerere similară din partea Du Pont de Nemours France SA privind substanța activă indoxacarb. Dosarul a fost declarat complet prin Decizia 98/398/CE a Comisiei (9).
(10)
Confirmarea faptului că dosarele sunt complete este necesară pentru a putea fi atent examinate și pentru a permite statelor membre să acorde autorizații provizorii, pentru o perioadă de până la trei ani, pentru produsele fitosanitare ce conțin respectivele substanțe active, cu respectarea condițiilor stabilite la articolul 8 alineatul (1) din Directiva 91/414/CEE, și în special cele referitoare la evaluarea atentă a substanței active și a produsului fitosanitar în baza cerințelor stabilite de directivă.
(11)
Efectele substanțelor active asupra sănătății oamenilor și asupra mediului înconjurător au fost evaluate în conformitate cu dispozițiile de la articolul 6 alineatele (2) și (4) ale Directivei 91/414/CEE pentru utilizările propuse de solicitanții respectivi. Statele membre raportoare au prezentat Comisiei proiectele de raport de evaluare la 29 noiembrie 2000 pentru tiacloprid, la 20 ianuarie 2002 pentru tiametoxam, la 11 octombrie 1996 pentru quinoxifen, la 1 august 1999 pentru flazasulforon, la 19 noiembrie 1999 pentru virusul poliedrozei nucleare Spodoptera exigua, la 1 februarie 2001 pentru spinosad, la 16 mai 2001 pentru Gliocladium catenulatum, la 7 aprilie 1998 pentru Pseudomonas chlororaphis și la 7 februarie 2000 pentru indoxacarb.
(12)
Procesul de evaluare a dosarelor nu se poate încheia în termenul stabilit, prin emiterea deciziei de conformitate, întrucât etapa de examinare a dosarelor, ulterioară prezentării de către statele membre a proiectelor de raport de evaluare, este în desfășurare.
(13)
Întrucât, până în prezent, pe parcursul evaluării nu s-a stabilit nici un motiv de preocupare imediată, statele membre trebuie să dispună de posibilitatea de a prelungi autorizațiile provizorii acordate pentru produsele fitosanitare care conțin substanțele active în cauză pe o perioadă de douăzeci și patru de luni, în conformitate cu dispozițiile de la articolul 8 din Directiva 91/414/CEE, pentru ca procesul de examinare al dosarelor să poată continua. S-a prevăzut că evaluarea și procesul decizional cu privire la eventuala înscriere în anexa I a substanțelor active în cauză se încheie în termen de douăzeci și patru de luni.
(14)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătate animală,
ADOPTĂ PREZENTA DECIZIE:
Articolul 1
Statele membre pot prelungi, pentru o perioadă de cel mult douăzeci și patru de luni de la data adoptării prezentei decizii, autorizațiile provizorii pentru produsele fitosanitare ce conțin următoarele substanțele active: tiacloprid, tiametoxam, quinoxifen, flazasulforon, virusul poliedrozei nucleare Spodoptera exigua, spinosad, Gliocladium catenulatum, Pseudomonas chlororaphis sau indoxacarb.
Articolul 2
Prezenta decizie se adresează statelor membre.
Adoptată la Bruxelles, 19 decembrie 2003.